laion/Wikipedia-Exotic huggingface dataset:
לאסלו גאבור

לאסלו גאבור (במקור גולדשטיין, בהונגרית: Gábor László;‏ דברצן, 22 בנובמבר 1910 – בודפשט, 28 באוקטובר 1981) היה אדריכל יהודי-הונגרי, פרופסור באוניברסיטה, חבר באקדמיה ההונגרית למדעים וזוכה פרס המדינה (1965) (פרס המדינה של הרפובליקה העממית ההונגרית היה פרס ממלכתי גבוה שהוקם על ידי המועצה הנשיאותית של הרפובליקה העממית ההונגרית בשנת 1963, אשר הוענק ליחידים או לקבוצות כהוקרה על הישגים מדעיים, כלכליים וטכניים יוצאי דופן בתחום). לאסלו גאבור נולד במשפחה יהודית כבנם השני של ינה גאבור (גולדשטיין עד 1881) עורך הדין ושל מרגיט קרדוש (במקור כ"ץ). סבו וסבתו מצד אביו היו מרקוס גולדשטיין (1857–1902) סוחר ושרולטה פרייס, סבו וסבתו מצד אמו היו עורך הדין ד"ר שמו (שמואל) קרדוש (כ"ץ) ומלווין אנגלנדר. הוא השלים את לימודיו האקדמיים באוניברסיטה המלכותית יוזף לטכנולוגיה, (שמה היום אוניברסיטת בודפשט לטכנולוגיה ולכלכלה), שם קיבל תואר ב-1933. תחילה עבד לבד כעצמאי. קורותיו והישרדותו בתקופת השואה לא ידועים. בשנת 1948 היה ראש אגף במשרד הבינוי. מאוקטובר 1949 ועד פרישתו ביוני 1981 היה פרופסור באוניברסיטת בודפשט לטכנולוגיה ולכלכלה. ב-1973 נבחר כחבר נספח באקדמיה ההונגרית למדעים, ומאוחר יותר, ב-1979, לחבר מן המניין. הוא כתב מספר ספרי לימוד: תורת קונסטרוקציית מבנים כרכים 1–4. (בודפשט, 1973-1977) שידור וקליטת מידע בבנייה מתועשת (בודפשט, 1979) עבודות קירוי גגות ועבודות לוחות מתכת כרכים 1–3. (בודפשט, 1952) פרס על שם מיקלוש איבל (1963) – על פעילותו כמורה. פרס המדינה (1965) – על הביסוס המדעי של תורת קונסטרוקציות מבנים בהונגריה ועל עבודתו ששמה תורת קונסטרוקציית מבנים. על שמו נקראה בית הספר וסדנת הבנייה לאסלו גאבור בעיר גיור. הלקסיקון הביוגרפי של העיר גיור "Születési bejegyzése a debreceni polgári születési akv. 2824/1910. folyószáma alatt". נבדק ב-2019-10-10. "Szülei házasságkötési bejegyzése a debreceni polgári házassági akv. 713/1908. folyószáma alatt". נבדק ב-2019-10-10. "Goldstein Márkus halotti bejegyzése a Budapest VII. kerületi polgári halotti akv. 395/1902. folyószáma alatt". נבדק ב-2019-10-10.
איזובל לילאן גלואג

איזובל לילאן גלואג (באנגלית: Isobel Lilian Gloag ‏ 1865 – 1917) הייתה ציירת ויקטוריאנית אנגלית, הידועה בזכות דיוקנאות השמן והאקוורל שלה, כמו גם פוסטרים ועיצובי ויטראז'. איזובל גלואג נולדה בלונדון, בת להורים סקוטים מפרתשייר. לימודיה המוקדמים בוצעו בבית הספר לאמנות סנט ג'ון, ולאחר מכן למדה בבית הספר סלייד לאמנות. בריאות לקויה אילצה אותה לשים בצד תוכניות ללימודים קבועים, והיא נכנסה לסטודיו של צייר להדרכה פרטית, בעקבות עבודה במוזיאון סאות' קנזינגטון. לאחר לימודים נוספים אצל רפאל קולין בפריז, היא שבה ללונדון ועד מהרה התקבלה עבודתה באקדמיה המלכותית לאמנויות, שם הציגה בסך הכל 19 יצירות. היא הייתה חברה נבחרת במכון המלכותי לציירי שמן (ROI) ובמכון המלכותי לציירים בצבעי מים (RI). יצירותיה המוקדמות היו בהשראת האחווה הפרה-רפאליטית, בעוד שיצירות מאוחרות היו מודרניות יותר, עבודותיה הובאו כדוגמאות לאסתטיקה פוסט-ויקטוריאנית. היא הכינה כמה עיצובים עבור אמנית הוויטראז' מרי לוונדס. לאחר שסבלה מבעיות בריאות לאורך חייה, היא מתה בלונדון ב-5 בינואר 1917, בגיל 51. עבודתה הוצגה לאחר מותה בתערוכה בגלריות גרפטון, לונדון. מדיה וקבצים בנושא איזובל לילאן גלואג בוויקישיתוף "Benezit Dictionary of Artists". Benezit Dictionary of Artists. 2011. Clement, Clara Erskine (1904). Women in the Fine Arts: From the Seventh Century B.C. to the Twentieth Century A.D. Houghton, Mifflin. p. 145. Gray, Sara (2009). "Gloag, Isabel Lilian". The Dictionary of British Women Artists. Casemate Publishers. pp. 118–119 Greig, James (May 1902). "Isobel Lilian Gloag and her work". The Magazine of Art. Vol. 26. pp. 289–293. Wootton, Sarah (2008). ""Into her Dream he Melted": Women Artists Remodelling Keats". Romanticism and Victorianism on the Net (51) Nunn, Pamela Gerrish (2011). "Alienation, Adoption or Adaptation? Aestheticist Paintings by Women". Cahiers victoriens et édouardiens (74): 141–154. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איזובל לילאן גלואג".
תקן ביקורת 210

תקן ביקורת 210 - מכתב התקשרות לביצוע ביקורת של דוחות כספיים הוא תקן ביקורת שפורסם על ידי לשכת רואי החשבון בישראל ועוסק בניסוח מכתב ההתקשרות של רואה חשבון מבקר עם המבוקר שלו טרם התחלת עבודת הביקורת על הדוחות כספיים של המבוקר. בהתאם לכך, התקן כולל מספר הגדרות, הנחיות ודרכי פעולה שעל רואה החשבון לבצע בעת ההתקשרות עם המבוקר, בתוך זאת הנוסח של מכתב ההתקשרות. התקן אושר ופורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020 ורלוונטי לדוחות הכספיים של שנת 2019 ואילך. התקן מבוסס ברובו על סעיפים שונים מתקני ביקורת 91, 99, 121 ו-122 (שבוטלו או הותאמו בעקבות תהליך הקודיפיקציה בתקני הביקורת) שעסקו באותו נושא. כמו כן, הוא מבוסס על תקן ביקורת בינלאומי ISA 210 של הפדרציה הבינלאומית של רואי החשבון (IFAC) תוך התאמה לישראל. תקן ביקורת 210, באתר לשכת רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
ילדי המנורה (ספר)

ילדי המנורה (באנגלית: Children of the Lamp) הוא ספר שנכתב על ידי פיליפ ב' קר (אנ'). זהו ספר פנטזיה עכשווית המספר את סיפורם של גון ופיליפה שבהיותם בני 12 מגלים את היותם ג'ינים (שדים), ובעזרת דודם נמרוד הם לומדים כיצד להשתמש בכוחותיהם. ג'ון ופיליפה גאנט הם תאומים בני 12 לאמא מוכשרת להפליא, אב אדיב מאוד ושני כלבים שאינם מי שהם נראים. המשפחה חיה חיי מותרות בניו יורק. יום אחד, כששיני הבינה שלהם מופיעות בבת אחת, במהלך ניתוח להוצאת שיני הבינה, הם חולמים את אותו חלום שבו מבקש דודם, נמרוד, שיגיעו ללונדון. הוא אומר להם שהם שדים (ג'ינים). כך מתחילה ההרפתקה של חייהם, בה הם עוברים מקהיר ללונדון, נוסעים בפרארי ורודה ורוכבים על גמלים. הרפתקאותיהם של התאומים רצופות התרגשות כשהם עוברים אימונים בשימוש בכוחות החדשים שלהם, אך גם טומנות בחובן סכנה כשהם נלחמים בשבט העופריתים המרושע ובעיקר במנהיג השבט איבליס. עליהם לשמור על האיזון בין מזל טוב ורע בעולם, ולשחרר שבעים ג'נים עתיקים. ג'ון ופיליפה גאנט, הילדים הג'ינים, נשלחים למשימה מסוכנת של הצלת ספר בעל עוצמה אדירה שנפל לידיים לא נכונות. פיליפה נחטפת, ג'ון נשלח לחלץ אותה ולעזרתו נחלץ גם המשרת קטוע היד רוגנרוטן. רקשאסאס, הג'ין במנורה, ודריוס, נער מצרי בן 12, שמעריץ את אלוף מרוצי המכוניות מיכאל שומכר ועל אף גילו הצעיר, משמש כנהג הצמוד של החבורה המוזרה. בדרכם לחלץ את פיליפה מהמקום בו היא כלואה, עוברות על הקבוצה הרפתקאות מוזרות, כולל היתקלות לא נעימה עם שני שדים מדבריים רבי-עוצמה ומרושעים עד מאוד, ארוחת צהריים לא שגרתית והתמודדות מול ניסיונות עיקשים לעצור את התקדמותם. האם יצליחו ג'ון והחברים להתגבר על הקשיים ולהחזיר את פיליפה לניו-יורק בריאה ושלמה? פורצים מסתוריים שחודרים אל ביתם באישון לילה וכמה מקרי מוות כתוצאה מהכשות נחש קטלניות סוחפים את הילדים הג'ינים, ג'ון ופיליפה גאנט, להרפתקה אדירה ומסוכנת. הפעם מצטרף אליהם באקחוס, חברם הג'ין האמיץ, שמסתבך בעניין לא לגמרי חוקי, וזקוק לעזרתם.
מוד גודמן

מוד גודמן (באנגלית: Maude Goodman;‏ 1853–1938) הייתה ציירת בריטית. מוד גודמן נולדה במנצ'סטר, אנגליה, להורים יהודים, בשנת 1853. היא נקראה מטילדה בלידתה. בשל מות אמה הביולוגית, היא גדלה במשפחה יהודית אחרת, שעודדו אותה לעסוק בחינוך לאמנות. גודמן למדה אמנות בלונדון בבית הספר לאמנות בדרום קנזינגטון – הקולג' המלכותי לאמנות (RCA). היא הייתה תלמידתו של אדוארד פוינטר וגם למדה ניתן לראות את הסגנון האמנותי של פוינטר באמנותה של גודמן, כמו גם השפעות ואמצעים אמנותיים של אמנים פרה-רפאליטים בני זמנה שאיתם התחברה. לאחר שזכתה ב'פרס המלכה' לאמנות בשנת 1873 ולאחר שסיימה את לימודיה, החלה גודמן לפרוח כאמנית בשנת 1874. היא הציגה את עבודת השמן הראשונה שלה על בד בתערוכת הקיץ של האקדמיה המלכותית בלונדון זו הייתה הראשונה מבין 54 יצירות שגודמן הציגה שם בקביעות עד 1901. גודמן הציגה במהלך הקריירה שלה גם בתערוכות ובגלריות אחרות, כולל בגלריה גרוסוונור, המכון המלכותי לציירים בצבעי מים (RI), האגודה המלכותית לאמנים בברמינגהם (RBSA), והגלריה לאמנות ווקר בליברפול. בשנת 1876, ויליאם מייקל רוזטי, אחיו של הצייר הפרה-רפאליטי דנטה גבריאל רוזטי, העיר כי יש משהו "מעל השכיח בצבע ובגוון" בעבודתה של מוד. מאז שחתמה על ציוריה "M. Goodman", בתחילת הקריירה שלה, החתימה הובילה לאי הבנה וכתוצאה מכך היא כונתה בשם מר מ. גודמן. האמנות שלה קיבלה ביקורת חיובית, אולם לאחר שהסתבר שהשם הוא שמה של אמנית אשה היא לא הוזכרה בביקורות החיוביות. גודמן התחתנה עם ארתור סקינס ב-1882 אך המשיכה לקרוא לעצמה כציירת בשם נעוריה. גודמן הציגה את עבודותיה בארמון האמנויות היפות (MSI) בתערוכה העולמית ב-1893 בשיקגו, אילינוי. גודמן איירה מהדורות שונות של ספרי ילדים וגלויות, כאשר שתיים מהן הכילו קטעי שירה שתרם בעלה, ארתור סקינס. העיתון The Illustrated London News קנה הדפסים צבעוניים של עבודות של גודמן למוספיו בשנת 1904, גם מגזינים של Weldon's Ladies הפיקו הדפסים רבים בשחור-לבן של יצירותיה, כהשלמות למגזינים שלהם. עם זאת, הציור הוויקטוריאני בכלל יצא מהאופנה לאחר תחילת המאה העשרים, ועם עליית הארט נובו חלה ירידה בעניין באמנות כמו זו של מוד גודמן. מדיה וקבצים בנושא מוד גודמן בוויקישיתוף Sara Gray (2009). The Dictionary of British Women Artists. The Lutterworth Press. Art Journal, 1874, page 29. Sara Gray (2009). The Dictionary of British Women Artists. The Lutterworth Press "The Academy" 1876. "Postcards from the Nursery", by Dawn and Peter Cope, page 132. Nichols, K. L. "Women's Art at the World's Columbian Fair & Exposition, Chicago 1893" TuckDB Ephemera TuckDB Ephemera site ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוד גודמן".
אליפות אירופה בכדורסל עד גיל 18

אליפות אירופה בכדורסל עד גיל 18, הידועה גם כאליפות אירופה לנוער, היא תחרות כדורסל לנבחרות לאומיות עד גיל 18 המאורגנת על ידי פיב"א אירופה. התחרות נוסדה ב-1964 ונערכה במקור כל שנתיים, אך מאז 2002 היא נערכת בכל שנה בקיץ. האליפות משמשת גם כמוקדמות לגביע העולם בכדורסל עד גיל 19, לאזור אירופה. האלופה הנוכחית, נכון ל-2024, היא גרמניה. נבחרת ישראל בכדורסל עד גיל 18 התחרתה לראשונה בתחרות ב-1968, אז הגיעה למקום השביעי. הישג השיא של הנבחרת היה ב-1972, אז העפילה לחצי הגמר וסיימה במקום הרביעי. ב-1994 אירחה ישראל את האליפות, וסיימה עשירית. ב-2009 סיימה הנבחרת במקום ה-15 וירדה לדרג ב', ממנו עלתה בחזרה לאחר שסיימה במקום השני ב-2015. ב-2016 שוב סיימה ישראל במקום ה-15 בדרג א' וחזרה לדרג ב', אך ב-2019 זכתה בטורניר המשני ועלתה לדרג א'. ב-2024 הגיעה הנבחרת לחצי הגמר ושוב סיימה במקום הרביעי. בן שרף סיים כמלך הסלים ונבחר ל-MVP של הטורניר. אליפות אירופה בכדורסל עד גיל 20 אליפות אירופה בכדורסל עד גיל 16 אתר האינטרנט הרשמי של אליפות אירופה בכדורסל עד גיל 18 2024 ארכיון פיב"א FIBA Europe Board approves alternative format for Youth Competitions, new dates for Small Countries Championships, פיב"א, ‏11 במאי 2021
עלות שולית

בכלכלה, עלות שולית (באנגלית: Marginal Cost; בראשי תיבות: MC) היא העלות הנוספת בייצור יחידת מוצר נוספת. היא נקראת עלות שולית משום שהיא מודדת את עלות הייצור בשוליים בלבד – ייצור יחידת מוצר אחת נוספת – בהתעלם מהעלויות שייצור כל היחידות הקודמות היה כרוך בהן. למושג עלות שולית חשיבות רבה במיקרו-כלכלה, היות שעל-פי התאוריה הכלכלית, נובעת ממנה באופן ישיר התנהגותו של היצרן ופונקציית ההיצע שלו בכלכלת שוק. התאוריה המיקרו-כלכלית גורסת שלמעט בשלבי הייצור ההתחלתיים, העלות השולית עולה בדרך כלל, ככל שגדלה הכמות המיוצרת. כלומר שעלות ייצור כל יחידה נוספת, גדולה מעלות הייצור של היחידה שקדמה לה. דבר זה הוא פועל יוצא של חוק תפוקה שולית פוחתת, האומר שאמנם התפוקה תגדל ככל שתוגדל כמות גורם ייצור המעורב בייצורה, אך ביעילות הולכת ופוחתת – תוספת כל יחידת גורם ייצור תגדיל את התפוקה במידה פחותה מזו שתרמה יחידת גורם הייצור שקדמה לה. מכאן נובע שייצור כל יחידת מוצר נוספת כרוך בהקצאת יותר יחידות גורם ייצור למען ייצורה מאשר ייצור יחידת המוצר שקדמה לה, ולכן גם בעלות גבוהה יותר. מבחינה מתמטית, פונקציית העלות השולית (MC) היא הנגזרת של פונקציית העלות הכוללת (TC) ביחס לכמות התוצר (Q), דהיינו שהיא מבטאת את שיפועה של פונקציית העלות הכוללת: M C = d T C d Q {\displaystyle MC={\frac {dTC}{dQ}}} ערך מורחב – היצע בשוק בו מתקיימת הנחת תחרות משוכללת, היצרן הבודד ניצב בפני מחיר שוק נתון מבחינתו, שהוא לבדו, כאחד מיצרנים רבים המתחרים בשוק, קטן מכדי להשפיע עליו. היות שיש לו אינטרס כלכלי לייצר יחידת מוצר נוספת כל עוד התמורה שיקבל עבורה (מחיר השוק של המוצר) גדולה מעלות ייצורה, הרי שהתאוריה אומרת כי הוא ייצר עד לכמות הייצור שבה העלות השולית של הייצור (היינו, עלות ייצורה של היחידה האחרונה) שווה למחיר המוצר (MC = P). המשך ייצור מעבר לנקודה בה העלות השולית שווה למחיר, משמעותו שהעלות לייצר יחידת מוצר נוספת גדולה מהתמורה שתתקבל עבורה, ועל-כן ייצורה אינו כדאי ויפחית את סך הרווח של היצרן. מכאן נובע שפונקציית ההיצע של היצרן (כמות מיוצרת ומוצעת כפונקציה של מחיר) היא פונקציה עולה הנובעת ישירות מן העלות השולית העולה, כלומר ככל שיעלה מחיר המוצר - ישאף היצרן לייצר יותר יחידות ממנו. פונקציית ההיצע של היצרן הבודד תהייה זהה לפונקציית העלות השולית שלו, שכן היא מתאימה לכל מחיר אפשרי שעשוי לשרור בשוק את כמות יחידות המוצר שעד אליה ישאף היצרן לייצר. מצִדו של היצרן, ההבחנה בין עלות שולית לבין עלות ממוצעת היא חשובה. גם עלות ממוצעת מודדת עלות ייצור במונחי יחידה בודדת, באמצעות חלוקת סך עלויות הייצור במספר היחידות המיוצרות. יש שני הבדלים בולטים בין עלות שולית לעלות ממוצעות: העלות הממוצעת לוקחת בחשבון כחלק מן העלויות את העלויות הקבועות של הייצור, היינו עלויות הקמה, היערכות, מנגנון שוטף וכדומה, שמתקיימות ללא כל תלות בכמות היחידות המיוצרות ואינן מושפעות ממנה. העלות הממוצעת מתעלמת מהשוני שבין עלות ייצור יחידות שונות במהלך תהליך הייצור, ובמיוחד מהעובדה שהעלות המשתנה פר יחידה עולה ככל שגובר הייצור, בכך שהיא מתייחסת לממוצע כולל לרוחב הכמות המיוצרת כולה. על כן, העלות הממוצעת לבדה אינה יכולה לשמש קריטריון מוצלח לקבלת החלטות טווח קצר של היצרן בנוגע להגדלה או להקטנה של כמויות הייצור בדרך של השוואה מול מחיר השוק. כאשר עקומת התמורה היא ליניארית לגמרי, העלות הממוצעת שווה לעלות השולית.
אליאס ח'ורי (עורך דין)

אליאס דאוד ח'ורי (בערבית: الياس داؤد خوري; נולד ב-1951) הוא עורך דין ערבי-ישראלי שעובד וחי בירושלים. מומחה לדיני מקרקעין שייצג לקוחות בכל הערכאות המשפטיות, כולל פעמים רבות בבית המשפט העליון, ובוועדות לתכנון ובנייה שונות. על לקוחותיו נמנו גם פוליטיקאים פלסטינים. בנו ואביו נפלו קורבנות לטרור שכוון לפגוע ביהודים. אליאס ח'ורי נולד בגליל למשפחה שמקורה בכפר מעלול שנחרב במלחמת העצמאות. למד משפטים באוניברסיטה העברית בירושלים וחי בשכונות שועפאט ובית חנינא שבעיר. הוא נודע כמומחה מקרקעין ועורך דין חשוב ומרכזי בירושלים. בפעילותו הציבורית הביע דאגה מפני התוצאות של מיעוט ההשתתפות בפוליטיקה המקומית של ירושלמים ערבים, תוך הבעת הבנה לרציונל של אי-ההשתתפות. אביו ובנו של ח'ורי נהרגו בפיגועי טרור. אביו של ח'ורי, דאוד ח'ורי, נהרג ב-1975 בפיגוע בו מקרר-תופת התפוצץ בכיכר ציון בירושלים. בנו ג'ורג' ח'ורי נרצח ב-19 במרץ 2004 כאשר יצא לריצה ברחובות מזרח ירושלים. "גדודי חללי אל-אקצא", הזרוע הצבאית של תנועת ה"פת"ח" לקחו אחריות. לאחר שהתברר כי הקורבן הוא ערבי-ישראלי הם התנצלו והציעו להכריז עליו כ"שאהיד למען העניין הפלסטיני". ח'ורי סירב להצעה. לזכר בנו, יזם ח'ורי תרגום לערבית של הספר סיפור על אהבה וחושך מאת עמוס עוז. אלי אושרוב, "פלסטיני לטוב ולרע": השכול האישי של עו"ד אליאס חורי, באתר nrg‏, 13 באפריל 2011
צ'ארלי קירק

צ'ארלי קירק (באנגלית: Charles J. Kirk; נולד ב-14 באוקטובר 1993) הוא פעיל חברתי שמרן אמריקאי, סופר ומנחה תוכנית רדיו, שייסד ביחד עם ביל מונטגמרי ב-2012 את Turning Point USA. קירק הוא המנכ"ל של הארגונים Turning Point Action ו-Students for Trump. קירק חבר גם בוועד המנהל של Council for National Policy. קירק נולד בפרבר של שיקגו ארלינגטון הייטס(אנ') לאב ארכיטקט ואם יועצת בריאות נפשית. בילדותו היה Eagle Scout בתנועת הצופים של ארצות הברית. בשנת 2010, בזמן שלמד בבית הספר התיכון, התנדב לקמפיין של מארק קירק בבחירות לסנאט של ארצות הברית. בשנתו האחרונה כתב בחדשות ברייטברט כתבה אודות ההטייה הליברלית בספרים שמלמדים בבית הספר. בעקבות הכתבה הוזמן להופיע בתוכנית ברשת פוקס עסקים. קירק הוזמן לדבר באירוע "Youth Empowerment Day" באוניברסיטת בנדיקטין, שם פגש את ביל מונטגמרי שדרבן אותו לעסוק באקטיביזם פוליטי במשרה מלאה. עקב כך, ב-2012 את Turning Point USA בגלל עיסוקיו הפוליטיים, נשר קירק ממכללת הארפר בה למד. 2016: Time for a Turning Point: Setting a Course Toward Free Markets and Limited Government for Future Generations 2018: Campus Battlefield: How Conservatives Can WIN the Battle on Campus and Why It Matters 2020: The MAGA Doctrine: The Only Ideas That Will Win the Future 2022: The College Scam: How America's Universities Are Bankrupting and Brainwashing Away the Future of America's Youth קירק הוא נוצרי אוונגליסטי, נשוי ולו ילדה אחת. אתר האינטרנט הרשמי של צ'ארלי קירק (באנגלית) מדיה וקבצים בנושא צ'ארלי קירק בוויקישיתוף צ'ארלי קירק, ברשת החברתית פייסבוק צ'ארלי קירק, ברשת החברתית אקס (טוויטר) צ'ארלי קירק, ברשת החברתית אינסטגרם צ'ארלי קירק, סרטונים בערוץ היוטיוב צ'ארלי קירק, ברשת החברתית Goodreads אבי גמולקה, ‏מקורבו של הנשיא טראמפ: תוכנית המאה תהיה טובה לישראל, באתר גלי צה"ל, 20 במרץ 2019 יענקי פרבר, מפגינים נאצים הופיעו מחוץ למפגש של צעירים שמרנים בפלורידה, באתר בחדרי חרדים, 26 ביולי 2022 Jane Mayer, A Conservative Nonprofit That Seeks to Transform College Campuses Faces Allegations of Racial Bias and Illegal Campaign Activity, הניו יורקר, ‏21 בדצמבר 2017 (באנגלית) Kerry Lester, Perfect storm launches 19-year-old Wheeling native into political punditry, Daily Herald, ‏29 באפריל 2013 (באנגלית) Rosenberg, Matthew; Rogers, Katie, For Charlie Kirk, Conservative Activist, the Virus Is a Cudgel, הניו יורק טיימס, ‏19 באפריל 2020 (באנגלית) A Profile of Charlie Kirk, The Dartmouth Review, ‏1 בנובמבר 2019 (באנגלית)
אמארי ואחוות הלילה (ספר)

אמארי ואחוות הלילה (באנגלית: Amari And The Night Brothers) הוא ספר פנטזיה לילדים שנכתב על ידי ב"ב אלסטון, ויצא לאור בישראל בנובמבר 2022. הוא יצא בישראל בהוצאת כתר. עלילת הספר עוסקת בעיקר בנערה אמארי פיטרס אשר מגלה עולם סודי של על טבעי, ומצטרפת איליו במטרה להציל את אחיה שנעלם. לספר יצא המשך במאי 2023. את שני הספרים תרגמה מאנגלית יעל אכמון. הספר זכה לביקורות טובות. הספר מספר על נערה צעירה הסובלת מביריונות בשם אמארי פיטרס. לאחר שאחיה נעלם וכולם מאבדים תקווה לשובו, אמארי מקבלת זימון למחלקת החקירות העל טבעיות. היא מגלה שיצורים אגדיים, כמו המפלצת מלוך נס, הקראקן, ועוד יצורים על טבעיים אחרים אמיתיים. היא פוגשת ומתיידת עם נערה אחרת בשם אלזי רודריגז, ילדה גאונה וממציאה ששיכת לגזע העתיק שכמעט נכחד "אנשי הדרקון", דרקונים שהיו מסוגלים להפוך לאנושיים ולהפך. במהלך טקס הקבלה ללשכה, כל מועמד מקבל כח על. אלזי הופכת לגאונת על, ואילו מתברר שהכישרון של אמארי הוא לא חוקי: היא הופכת לקוסמת, למרות שהקסם הוצא מהחוק לפני שנים רבות בגלל אחוות הלילה, שניסו וכמעט הצליחו לכבוש את העולם העל טבעי. אמארי עוברת את המבחנים בהצלחה ובעזרת דילן, חבר חדש שהוא קוסם סודי, הם מתחילים לנהל חקירה לגבי היעלמותו של אחיה ובמקביל דילן מלמד את אמארי קסם אשליות. הלשכה מתמודדת עם התקפות מצד השוליה של מורו, קוסם חזק ועתיק שהקים את אחוות הלילה. למרות שמורו כלוא, הוא אכשיהו מצליח לתקוף אותם. אמארי מגלה בעזרת רוח רפאים של קוסמת שהאדם שכלוא הוא בעצם השוליה של מורו, ושמורו חופשי. היא יחד עם חבריה מנסים להתעמת איתו במטרה לעצור את תוכניתו המרושעת ולהציל את אחיה של אמארי. כשאמארי מגיעה לעצור אותו היא מגלה שדילן, החבר שלה, עבד בשביל מורו ותכנן את הכל. דילן הורג את מורו ולוקח את הקסם שלו, ואז אמארי מביסה את דילן בכישוף ענק. לאחר מכן, אחיה מאושפז עקב כישוף רשע של דילן ומורו אך הוא בחיים. אמארי מתקבלת ללשכה לחקירות על טבעיות, והכל מסתדר. אלא שדילן עדיין חופשי, ואחיה מתנדנד בין חיים ומוות. אמארי: גיבורת הספר. היא קוסמת אשליות וניחנת בתבונה ובאומץ. חברה של אלזי. שייכת ללשכה לחקירות על טבעיות. אלזי:חברתה הטובה של אמארי. ממציאה גאונה. שייכת ללשכה לחקירות על טבעיות. דילן: האנטיגונסט הראשי. הוא קוסם חזק ורשע. התיידד בהתחלה עם אמארי, אך התגלה כרשע. אתר האינטרנט הרשמי של אמארי ואחוות הלילה (באנגלית) מידע על הספר
קוון היוק-קיו

קוון היוק-קיו (בקוריאנית: 권혁규; נולד ב-13 במרץ 2001) הוא כדורגלן דרום קוריאני המשחק כקשר בקבוצת היברניאן הסקוטית. ב-2021, היוק-קיו הושאל לגימצ'ון סאנגמו בגלל שירותו הצבאי. הוא שיחק במדי גימצ'ון סאנגמו במשך עונה אחת, והופיע ב-25 משחקים בכל המסגרות. ב-24 בינואר 2023, היוק-קיו חתם על חוזה לחמש שנים בסלטיק. ב-12 בינואר 2024 הושאל לסנט מירן. קוון היוק-קיו שיחק בנבחרות הנוער של דרום קוריאה מ-2016 עד 2019. הוא הבקיע 5 שערים ב-21 משחקים. ב-2021, היוק-קיו זומן לנבחרת דרום קוריאה עד גיל 23. הוא שיחק בשלושה משחקים בטורניר גביע אסיה עד גיל 23, אך הנבחרת הודחה ברבע הגמר על ידי נבחרת יפן. מדיה וקבצים בנושא קוון היוק-קיו בוויקישיתוף קוון היוק-קיו, ברשת החברתית אינסטגרם קוון היוק-קיו, באתר Transfermarkt קוון היוק-קיו, באתר Soccerway קוון היוק-קיו, באתר FootballDatabase.eu
סיפור הברווזים

סיפור הברווזים (באנגלית: Migration, בתרגום מילולי לעברית: "נדידה") הוא סרט קומדיה אמריקאי בהנפשה ממוחשבת שיצא לאקרנים ב-22 בדצמבר 2023. הסרט הופק על ידי אילומיניישן הפקות, בוים על ידי בנג'מין רנר, ונכתב על ידי מייק ווייט. בסרט מדבבים קומייל ננג'יאני, אליזבת בנקס, אקוופינה, קיגן מייקל קי, דייוויד מיטשל, קרול קיין, קספר ג'נינגס, טרסי גזל ודני דה ויטו. הוקרן סרט קצר על המיניונים עם הנבל בסרט הראשון ויקטור בשם "תקוע על הירח" לפני הסרט. בישראל, הסרט יצא לאקרנים ב-11 באפריל 2024. משפחה של ברווזים מזן ברכיות חיה לה באגם בניו אינגלנד בבטחה תחת פיקוחו של האב המגונן מאק. כאשר האם פאם משכנעת את מאק לקחת את ילדיהם בנם המתבגר דקס ואת בתם התמימה גוון אל מסע מסביב לעולם לחופשה משפחתית החל מניו אינגלנד עד ג'מייקה הטרופית. הבעיה היא שהם טעו בניווט: מה שהביא אותם לניו יורק. עכשיו הם צריכים לצאת מהעיר החמימה של ארצות הברית. לפחות לנסות לצאת. קומייל ננג'יאני/רשף לוי - מאק, האבא המודאג והמגונן של הברכיות אליזבת בנקס/אדוה עדני - פאם, האם הנועזת והמהירה של הברכיות אקוופינה/דיאנה גולבי - כמנהיגה של כנופיית יונים בניו יורק קיגן מייקל קי/יובל בינדר - דלרוי, תוכי בעל מבטא ג'מייקני נעול במסעדה במנהטן דייוויד מיטשל/גלעד קלטר - מנהיג היוגי של חוות ברווזים קרול קיין/דקלה הדר - ארין, אנפה שאיתה מתיידדים הברכיות במסעם קספר ג'נינגס/ - דקס, בנם הבטוח וחסר המנוחה של הברכיות טרסי גזל/ - גוון, בתם התמימה והחביבה של בני הברכיות דני דה ויטו/אבי פניני - דן, הדוד המסורבל והשודד הרפתקאות של הברכיות מדיה וקבצים בנושא סיפור הברווזים בוויקישיתוף אתר האינטרנט הרשמי של סיפור הברווזים (באנגלית) סיפור הברווזים, ברשת החברתית פייסבוק סיפור הברווזים, ברשת החברתית אקס (טוויטר) סיפור הברווזים, ברשת החברתית אינסטגרם "סיפור הברווזים", במסד הנתונים הקולנועיים IMDb (באנגלית) "סיפור הברווזים", באתר AllMovie (באנגלית) "סיפור הברווזים", באתר Rotten Tomatoes (באנגלית) "סיפור הברווזים", באתר Metacritic (באנגלית) "סיפור הברווזים", במסד הנתונים הקולנועיים KinoPoisk (ברוסית) סיפור הברווזים, במיזם "אישים" לתיעוד היצירה הישראלית Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)